Kocsis Antal, TT 1. év
	A budapesti Erasmus+ rövid szakmaigyakorlat számomra emlékezetes, tanító jellegű, és eseményekben gazdag volt. 
Vasárnap este érkeztünk meg Pestre, ahol el is foglaltuk a szállást. A szállás meglepően látványos és rendezett volt. A tér tágas volt és könnyen lehetett mozogni benne, emellett különböző érdekes tárgyakkal volt berendezve. Meg is lepődtünk a szobák láttán, hiszen rendkívül tisztaság volt, külön konyhával, de ami a legszebb látvány volt, az a terasz volt. Minden este nyugodtan ki tudtunk oda menni és ott nézni a város látványait. A bejárati ajtók is érdekesek voltak, mivel kód segítségével tudtunk bemenni és a szobánknak is csak egy kártyája volt, aminek az volt a nehézsége, hogy mindig kellett egyeztessünk a szobatársakkal, mivel négyen voltunk egy szobában, és volt úgy hogy nem egy helyen voltunk, ezért nehéz volt a szobába bejutni, de ezektől eltekintve minden nagyszerű volt. Aznap este még a szaktársakkal elmentünk egy szórakozóhelyre, ami meglepő volt, hogy szinte mindenki ott volt és a szórakozás segített abban, hogy jobban megismerjük egymást, mivel addig egymással nem sokat beszélgettünk és ez a közös kirándulás sokunkra pozitív hatással volt. 
[bookmark: _GoBack]Másnap, azaz hétfőn, egy kicsit fáradtak voltunk, mivel nem tudtunk időben lefeküdni. Ekkor a szaktársakkal és a szentgyörgyi szaktársakkal a Magyar Testnevelési és Sporttudományi Egyetemen voltunk. Ott sok fontos információt hallottunk az egyetemről, majd körbevezettek az egyetemen. Sok érdekes épület volt, mint például az étkező, a könyvtár, a sportlétesítmények. Délután pedig az volt a program, hogy a Hősök terére megyünk közösen, amit egy idegenvezető segítségével valósítunk meg. (Aznap még metróztunk is, ami emlékezetes marad számomra, mivel nem volt bérletem, ezért jegyet kellett vennem, amit kellett volna érvényesíteni, amit nem tettünk meg egy páran, ezért egy kevés pénzbírságot kaptunk. Próbáltuk megmagyarázni, hogy akkor értünk oda, és hogy azt nem tudtuk, de az nem sikerült.) Aznap már nem volt több programunk, visszamentünk a szállásra és pihentünk. 
Kedden a Dr. Koltai Jenő Sportközpontban voltunk, ahol részletesen bemutatták a létesítményt, majd egy órás edzésben vehettünk részt. Az edzésnek rendkívül örültem, mivel szeretek sportolni, és ott tudtam futópadot és más érdekes gépeket kipróbálni, amit addig nem próbáltam soha. Arra a napra csak ennyi programunk volt, azután elmentünk ebédelni, hiszen minden nap kaptunk ebédet a vendégfogadó egyemtől. Voltak olyan ételek, amik újak voltak számomra, de mindegyik finom és laktatós volt. Ezek után én és egy szaktársam elmentünk egyet körülnézni a városban, azalatt sok érdekes helyet fedeztünk fel. 
Szerdán a Sándor Károly Labdarúgó Akadémián voltunk, ahol a szakemberek néhány fontos információt osztottak meg velünk. Pl. hogy hány kupát nyertek az évek során, és hogy hányadik helyen állnak a tabellán. Talán az egyik legérdekesebb az volt, hogy saját futballistákat is nevelnek, és a csapatuk nagy része ilyen focistából áll. Azután kimentünk és megnéztük a focipályákat, éppen akkor volt edzés az ifi és felnőtt csapatnak, ami elég dinamikus volt. Aznap már nem volt több programunk, ezért mentünk ebédelni, majd pihenni. 
Csütörtökön az idegenvezető segítségével a Hepp Ferenc teremhez látogattunk, ahol küzdőjáték gyakorlatokat nézhettünk, ismerhettünk meg. Ott egy időben judo és karate edzések zajlottak, amiket kíváncsian néztünk végig. Ezután volt egy ebéd, majd egy kis szabad foglalkozás, mialatt vásárolni mentünk, szerencsére sok bevásárló hely volt a közelben, ezért bármikor gyorsan tudtunk vásárolni. 
Pénteken a Nemzeti Közszolgálati Egyetemet látogattuk meg, ahol sportlétesítményeket ismerhettünk meg. Láthattunk ott uszodát, tornatermet, fitnesztermet. 
Sok új dolog történt velem Pesten, mivel ott először utaztam metrón és villamoson, amellett sokat buszoztam. Szombaton reggel utaztunk is haza, ami egy szomorú esemény volt számomra, mivel még nagyon szívesen maradtam volna ott, de emellett rengeteg emlékezetes élményem volt, amit boldogan mesélek el másoknak. Mindezt a sok jót az Erasmus+ támogatásának köszönhetem, mivel a segítség nélkül nem hinném, hogy számomra megtörtént volna ez a kirándulás, ezért köszönök szépen mindent.
